Yehudi Menuhin

Yehudi Menuhin (1916 til 1999) esis Britaniana violinisto naskinta en Usa.

Ilua genitori esis Judi de nuntempa Bielorusia. Dum ilua yuneso la familio rezidis en San Francisco, ed evante quar yari, il komencis plear la violino. Il unesmafoye donis koncerto kom solisto en 1923, kun la Simfonio-orkestro di San Francisco. Il vizitis Europa en 1926, e studiis kun la violinisti George Enescu ed Adolf Busch. De 1931 il facis sono-registri di violino-koncerto-peci.

En 1943 en New York il renkontris Béla Bartók; la sonato por violino, quan il komisis il kompozar, esas notinda verko de la lasta yari di Bartók.

En plu tarda yari Menuhin rezidis en Britania, ube en 1963 il fondis skolo por violinisti. Il mortis en 1999.

Kategorio:Usana muzikisti 
Kategorio:Britaniana muzikisti